Aadhaar update chungchanga Serchhip DC hriattirna,"888/2024-2025 Dated Serchhip, the 21 st June, 2024: Aadhaar hi Sorkar laipui leh State Sorkar chuan a dah pawimawhin, Sorkar thil tihna reng rengah Aadhaar Number hman a ngai deuh zel tawh a. Hei vang hian Serchhip District chhunga khua leh tui te Aadhaar enrollment ngai pawimawh tur leh a hun taka Aadhaar update thin turin Serchhip DC Pu David Lalthantluanga chuan hriattirna a tichhuak. Heng ahnuaia tarlan te hi ngaihpawimawh theuh Turin DC chuan mipuite a ngen:- Kum 10 (sawm) aia upa chuan Aadhaar revalidation tih tur a ni a, Proof of Identity (Pol) (Mahni nihna fiahna) leh Proof of Address (PoA) (Mahni chenna fiahna) upload tur a ni. my Aadhaar portal-ah Rs. 25/- chawiin documents (Pol leh PoA) te upload-in mahni in-update/revalidate theih a ni. Aadhaar Enrollment Centre-ah Rs. 50 chawiin a tih theih bawk. Mobile phone number kan thlak chuan Aadhaar update zel tur a ni. Naupang kum 5 an tlin hunah leh kum 15 an tlin hunah Mandatory Biometric Update tih tur a ni a, kum 5 atanga kum 7 leh kum 15 atanga kum 17 inkar te tan a man chawi a ngai lo. (Zirlai zirna sang zawk/phai lama lehkha zir chhunzawm tum te tan phei chuan hei hi ngaihpawimawh tur a ni.)",Dated: 21 st Jun 24 1:08 PM,https://dipr.mizoram.gov.in/post/aadhaar-update-chungchanga-serchhip-dc-hriattirna